Средња стручна школа „Васа Пелагић”

Средња стручна школа „Васа Пелагић” је средња стручна школа у Ковину која образује ученике знањима, вештинама, и компетенцијама за тржиште рада. Налази се у улици Цара Лазара 261. Историјат Средња стручна школа „Васа Пелагић” садашњи је назив средње школе у Ковину основане Решењем Народног одбора среза Панчево од 1. јула 1961. године. Оснивачи школе су НОС Панчево, НО Општине Ковин, Фабрика шећера, пољопривредна добра и земљорадничке задруге на територији општине Ковин. Школа је основана као пољопривредна школа ратарско–живинарског смера. Каснијом трансформацијом прераста у образовни центар који поред пољопривредне образује ученике металске, електро и грађевинске струке. Од 1975. до 1987. године, у школи су се образовали ученици у оквиру ових струка. Почев од 1987. године укидају се прво грађевинска, затим електро, а од школске 1989—1990. године и машинска струка. Школа функционише каo Средња стручна школа „Васа Пелагић” од 2009. године решењем Покрајинског секретаријата за образовање и решењем Трговинског суда у Панчеву. Манифестације Средња стручна школа „Васа Пелагић” једном годишње одржава манифестацију „Стари Лала”. Школа такође одржава турнире у малом фудбалу као још пар манифестација. Школа данас Школа образује ученике у три подручја рада: Пољопривреда, производња и прерада хране, Трговина, угоститељство и туризам и Машинство и обрада метала. Мото школе је „Примењујем научено да свет буде бољи”. Ученици похађају наставу у тринаест одељења: у оквиру подручја рада Пољопривреда, производња и прерада хране постоје три комбинована одељења образовних профила руковалац пољопривредне технике и цвећар–вртлар у трогодишњем трајању, у оквиру подручја рада Трговина, угоститељство и туризам постоје четири одељења образовног профила туристички техничар у четворогодишњем трајању и три комбинована одељења образовних профила кувар–конобар у трогодишњем трајању и у оквиру подручја рада Машинство и обрада метала постоје три одељења образовног профила бравар–заваривач у трогодишњем трајању. Ова одељења остварују наставу по хибридном моделу, петоро ученика у сва три разреда се образује по дуалном моделу образовања. Школа садржи укупно тридесет и два наставника са високом стручном спремом, директора, секретара, шефа рачуноводства, стручне сараднике психолога и библиотекара, административног радника, организатора практичне наставе, два помоћна наставника, техничара одражавања информационих система и технологија, техничара инвестионог и техничког одржавања/одржавања уређаја и опреме, магационера, два возача/руковалаца пољопривредних машина и возила, домара/мајстора одржавања и седам радника за одржавање хигијене/чистачица. Укупно двадесет и пет наставника поседује лиценцу за рад. Школска зграда поседује петнаест учионица, салу за физичко васпитање, библиотеку, специјализоване кабинете за куварство и услуживање, хемију, технику, три кабинета за рачунарство и информатику, наставничку зборницу, канцеларију директора и стручног сарадника и административну канцеларију. У оквиру школског простора налази се радионица за оправку пољопривредне механизације, специјализован кабинет за образовни профил бравар–заваривач, учионица за хортикултуру и цвећарство, као и једна универзална учионица (кабинет). Поред тога, инкобаторска станица је у фази завршетка адаптације, чији простор ће бити на располагању извођењу практичне и кабинетске наставе са медиатеком и другим просторијама. Школа у свом саставу има економију. У оквиру школског простора налазе се пластеници за повртарску производњу, летња учионица и велики број дендролошких и цветних врста значајних за стручну наставу у подручју рада Пољопривреда, производња и прерада хране. Од савремених наставних средстава школа раполаже са 74 рачунара са могућношћу коришћења интернета од којих су 60 новије генерације, шеснаест лаптоп рачунара од којих је четрнаест новије генерације, петнаест пројектора, дванаест штампача, један скенер, три фотокопир апарата (један мултифункционалан), два дигиталнa фото апаратa, две дигиталне камере, три смарт телевизора и одговарајућом мултимедијалном и мрежном опремом. Образовни профили Средња стручна школа „Васа Пелагић” садржи један смер 4. степена и пет смерова 3. степена. Бравар заваривач Конобар Кувар Руковалац пољопривредне технике Цвећар вртлар Туристички техничар Референце Спољашње везе Званични вебсајт Средње стручне школе „Васа Пелагић”